121 นักวิชาการยันหาก กกต. ไม่ถอนฟ้องประชาชน ก็ต้องฟ้องพวกเราด้วย
 เปิดเผยคะแนนรายหน่วยให้ประชาชนเข้าถึงง่าย และดำเนินการคำนวณที่นั่ง ส.ส. อย่างเคร่งครัด ด้านนักวิชาการยัน หากไม่ถอนฟ้องประชาชน ให้เอา 121 รายชื่อไปฟ้องด้วย10 เม.ย. 2562 ผู้สื่อข่าวรายงานว่า เวลา 11.30 น. เครือข่ายนักวิชาการเพื่อสิทธิพลเมือง(คนส.) เดินทางไปยังสำนักงานคณะกรรมการการเลือกตั้ง (กกต.) เพื่อยื่นหนังสือเรียกร้องให้ กกต.เปิดเผยคะแนนเลือกตั้งรายหน่วยทั่วประเทศ ให้ กกต. ดำเนินการคำนวนที่นั่ง ส.ส. ระบบบัญชีรายชื่ออย่างเป็นธรรม และเป็นไปตามรัฐธรรมนูญ และเรียกร้องให้ กกต. ยุติการดำเนินคดีกับประชาชนที่ร่วมลงชื่อ วิพากษ์วิจารณ์การทำงานของ กกต. และแชร์แคมเปญถอดถอน กกต. จากเว็บไซต์ Change.org พร้อมยื่นรายชื่อ 121 นักวิชาการที่ได้ร่วมลงชื่อ และแชร์แคมเปญถอดถอน กกต. เพื่อแสดงเจตจำนงค์ว่า นักวิชาการพร้อมเคียงข้างประชาชน และพร้อมหากจะต้องถูก กกต. ฟ้องร้องดำเนินคดีต่อมาเวลา 11.45 น. เครือข่ายองค์กรภาคประชาสังคมและสิทธิมนุษยชน ได้เข้ายื่นหนังสือเพื่อเรียกร้องต่อ กกต.ด้วยเช่นกัน โดยขอให้ กกต. ยุติการดำเนินคดีกับประชาชน เปิดเผยคะแนนเลือกตั้งรายหน่วยให้ประชาชนสามารถเข้าถึงตรวจสอบได้โดยง่าย และดำเนินการคำนวณที่นั่ง ส.ส.ในระบบบัญชีรายชื่ออย่างเคร่งครัดตามกฎหมายจดหมายเปิดผนึกเครือข่ายนักวิชาการเพื่อสิทธิพลเมืองถึงคณะกรรมการการเลือกตั้งเรื่อง การเลือกตั้งที่บริสุทธิ์และยุติธรรมและหยุดดำเนินคดีประชาชนประเทศไทยตกอยู่ในสภาวะวิกฤตมากว่าทศวรรษและไม่มีแนวโน้มจะยุติโดยง่าย ส่วนหนึ่งเป็นเพราะการไม่เคารพในกติกาหรือว่าไม่ฟังเสียงของประชาชน นอกจากนี้ รัฐประหารและรัฐบาลทหารที่ผ่านมาได้พิสูจน์ให้เห็นแล้วว่าไม่เพียงแต่ไม่สามารถคลี่คลายปัญหาหรือว่าความขัดแย้งได้ หากแต่ยังเป็นอีกสาเหตุที่ส่งผลให้วิกฤติหยั่งลึกและขยายวงกว้างขึ้น จึงมีแต่การกลับคืนสู่สภาวะปกติที่กติกาและเสียงของประชาชนเป็นที่เคารพเท่านั้นที่จะช่วยให้ประเทศไทยหลุดพ้นจากวิกฤติครั้งนี้ได้ และมีแต่การเลือกตั้งที่บริสุทธิ์ยุติธรรมเท่านั้นที่จะเป็นประตูพาประเทศไทยไปสู่นิติรัฐและนิติธรรมอย่างไรก็ดี การเลือกตั้งวันที่ 24 มีนาคม ที่ผ่านมานอกจากไม่ช่วยให้ประเทศไทยพ้นสภาวะวิกฤติตามที่ควรจะเป็น กลับยิ่งซ้ำเติมให้วิกฤติรุนแรงมากขึ้น เนื่องจากเป็นการเลือกตั้งที่มีข้อพิรุธและก่อให้เกิดความเคลือบแคลงสงสัยหลายประการ ไม่ว่าจะเป็นจำนวนผู้มาใช้สิทธิที่ไม่ตรงกับบัตรลงคะแนน จำนวนคะแนนร้อยละห้าสุดท้ายที่ไม่ได้สัดส่วนกับจำนวนหน่วยเลือกตั้ง หรือว่าวิธีการคำนวณ ส.ส. บัญชีรายชื่อที่ผิดหลักการรวมทั้งอาจขัดรัฐธรรมนูญ ขณะที่ประชาชนที่เข้าชื่อถอดถอนคณะกรรมการการเลือกตั้ง (กกต.) เพราะเห็นว่าปฏิบัติหน้าที่บกพร่องและไม่บริสุทธิ์ยุติธรรมกลับถูกฟ้องร้องดำเนินคดีในข้อหาหมิ่นประมาท ยิ่งสร้างความไม่พอใจในสังคมเพิ่มขึ้นเครือข่ายนักวิชาการเพื่อสิทธิพลเมือง (คนส.) เห็นว่าสภาพการณ์ดังกล่าวที่ กกต. มีส่วนก่อขึ้นกำลังพาสังคมไทยไปสู่จุดตีบตันหรือว่าวิกฤติระลอกใหม่ จึงมีข้อเรียกร้องต่อ กกต. ดังนี้1) กกต. ต้องเปิดเผยผลการนับคะแนนรายหน่วยเลือกตั้ง รวมถึงวิธีการรวบรวมผลการนับคะแนน เนื่องจากผลคะแนนรวมที่ กกต. รายงานไม่ตรงกับจำนวนผู้มาใช้สิทธิ และ กกต. ยังไม่ได้ชี้แจงในประเด็นนี้อย่างเป็นกิจจะลักษณะ การเปิดเผยผลการนับคะแนนรายหน่วยเลือกตั้งซึ่งประชาชนร่วมเป็นประจักษ์พยานจะช่วยแก้ปัญหาความเคลือบแคลงสงสัยได้ หากผลคะแนนไม่ตรงกัน กกต. ก็ต้องนับใหม่ให้สิ้นข้อสงสัย ซึ่งจะนำไปสู่การสร้างความเชื่อมั่นและการยอมรับผลคะแนนรวมในที่สุด2) กกต. ต้องเปิดเผยวิธีการและขั้นตอนการคำนวณ ส.ส. บัญชีรายชื่อโดยละเอียดอย่างเป็นทางการ เพราะเป็นส่วนหนึ่งของการดำเนินการเลือกตั้งที่สาธารณะควรได้รับทราบและตรวจสอบความถูกต้องโปร่งใสรวมทั้งใช้ในการประกอบการตัดสินใจตั้งแต่ต้น การแถลงข่าวของ กกต. ที่ผ่านมาที่ไม่ได้ระบุวิธีการลงคะแนนที่ชัดเจนยิ่งก่อให้เกิดข้อกังขาว่าอาจมีการนำวิธีการคำนวณที่ไม่ถูกต้องมาใช้ในทางที่เอื้อประโยชน์บางฝ่าย หาก กกต. ไม่เร่งสร้างความกระจ่าง รวมทั้งไม่นำวิธีการคำนวณที่ถูกต้องที่ฝ่ายต่างๆ เสนอมาประกอบการพิจารณา การประกาศผลการเลือกตั้งอย่างเป็นทางการของ กกต. ก็จะไม่เป็นที่ยอมรับของประชาชน3) กกต. ต้องถอนฟ้องประชาชนที่แชร์การลงชื่อถอดถอน กกต. ในรวมถึงประชาชนที่วิพากษ์วิจารณ์การทำงาน กกต. ในลักษณะอื่น เพราะการลงชื่อและการวิพากษ์วิจารณ์ดังกล่าวเป็นการใช้สิทธิตามรัฐธรรมนูญในการติดตามตรวจสอบการปฏิบัติหน้าที่ของเจ้าหน้าที่และหน่วยงานรัฐและเป็นการใช้สิทธิพลเมืองและสิทธิทางการเมืองตามกติการะหว่างประเทศที่ประเทศไทยเป็นภาคี มิได้มีเจตนาจะหมิ่นประมาท กกต. ตามที่ กกต. ฟ้องร้องแต่อย่างใด แทนที่จะใช้กฎหมาย ปิดปาก หรืออาศัยกระบวนการยุติธรรมคุกคามประชาชนที่ต้องการมีส่วนร่วมในกิจการสาธารณะ กกต. ควรหักล้างข้อกล่าวหาและวิพากษ์วิจารณ์ด้วยข้อเท็จจริงและด้วยเหตุด้วยผลนอกจากนี้ การฟ้องร้องดำเนินคดีผู้แชร์การลงชื่อถอดถอน กกต. จำนวน 7 คนไม่มีเกณฑ์ที่ชัดเจน มีลักษณะเป็นการสุ่มเลือกภายใต้เป้าหมายที่แตกต่างกันออกไป คนส. จึงได้รวบรวมรายชื่อนักวิชาการที่ลงชื่อและแชร์การถอดถอน กกต. ในจำนวน 121 คนตามเอกสารแนบท้ายมายื่น กกต. เพื่อแสดงการสนับสนุนผู้ถูกฟ้องร้องและเรียกร้องให้ กกต. ถอนฟ้องทุกคนที่ผ่านมา หรือไม่ก็ต้องดำเนินคดีกับนักวิชาการตามรายชื่อนี้ที่พร้อมจะสู้คดีต่อไปด้วยความเชื่อมั่นในสิทธิ เสรีภาพ และความเสมอภาคเครือข่ายนักวิชาการเพื่อสิทธิพลเมือง10 เมษายน 2562รายชื่อนักวิชาการแนบท้าย1) กนกรัตน์ สถิตนิรามัย คณะรัฐศาสตร์ จุฬาลงกรณ์มหาวิทยาลัย2) กนกวรรณ มะโนรมย์ มหาวิทยาลัยอุบลราชธานี3) กษมาพร แสงสุระธรรม มหาวิทยาลัยธรรมศาสตร์4) กิติมา ขุนทอง มหาวิทยาลัยราชภัฏสกลนคร5) กุลลดา เกษบุญชู มี้ด6) ขจรศักดิ์ สิทธิ สาขาวิชารัฐศาสตร์ มหาวิทยาลัยสุโขทัยธรรมาธิราช7) คณิน เชื้อดวงผุย มหาวิทยาลัยนครพนม8) คมกฤช อุ่ยเต็กเค่ง ภาควิชาปรัชญา คณะอักษรศาสตร์ มหาวิทยาลัยศิลปากร9) คมลักษณ์ ไชยยะ10) คอลิด มิดำ มหาวิทยาลัยบูรพา11) คารินา โชติรวี จุฬาลงกรณ์มหาวิทยาลัย12) เคท ครั้งพิบูลย์ คณะสังคมสงเคราะห์ศาสตร์ มหาวิทยาลัยธรรมศาสตร์13) งามศุกร์ รัตนเสถียร มหาวิทยาลัยมหิดล14) จักรกริช สังขมณี คณะรัฐศาสตร์ จุฬาลงกรณ์มหาวิทยาลัย15) จิราพร เหล่าเจริญวงศ์ คณะรัฐศาสตร์ จุฬาลงกรณ์มหาวิทยาลัย16) จิราภรณ์ สมิธ มหาวิทยาลัยอุบลราชธานี17) ชลัท ศานติวรางคณา มหาวิทยาลัยมหิดล18) ชลิตา บัณฑุวงศ์ ภาควิชาสังคมวิทยาและมานุษยวิทยา คณะสังคมศาสตร์ มหาวิทยาลัยเกษตรศาสตร์19) ชัชวาล ปุญปัน ข้าราชการบำนาญ มหาวิทยาลัยเชียงใหม่20) ชัยพงษ์ สำเนียง มหาวิทยาลัยเชียงใหม่21) ชาญคณิต อาวรณ์22) ชิงชัย เมธพัฒน์ มหาวิทยาลัยบูรพา23) เชาวฤทธิ์ เชาว์แสงรัตน์ คณะศิลปศาสตร์ มหาวิทยาลัยธรรมศาสตร์24) ไชยันต์ รัชชกูล25) ซัมซู สาอุ มหาวิทยาลัยสงขลานครินทร์ วิทยาเขตปัตตานี26) ณฐพงศ์ จิตรนิรัตน์ คณะมนุษยศาสตร์และสังคมศาสตร์ มหาวิทยาลัยทักษิณ27) ณภัค เสรีรักษ์ นักวิจัยอิสระ28) ณรงค์ อาจสมิติ สถาบันวิจัยภาษาและวัฒนธรรมเอเชีย มหาวิทยาลัยมหิดล29) ณรงค์ฤทธิ์ สุมาลี มหาวิทยาลัยนครพนม30) ดรุณี ไพศาลพาณิชย์กุล คณะนิติศาสตร์31) ดวงยิหวา อุตรสินธุ์ นักวิชาการอิสระ32) ติณณภพจ์ สินสมบูรณ์ทอง คณะสังคมวิทยาและมานุษยวิทยา มหาวิทยาลัยธรรมศาสตร์33) ทสิตา สุพัฒนรังสรรค์ สาขาวิชารัฐศาสตร์ มหาวิทยาลัยสุโขทัยธรรมาธิราช34) ธนพฤกษ์ ชามะรัตน์ มหาวิทยาลัยขอนแก่น35) ธนภาษ เดชพาวุฒิกุล มหาวิทยาลัยวลัยลักษณ์36) ธนศักดิ์ สายจำปา สาขาวิชารัฐศาสตร์ มหาวิทยาลัยสุโขทัยธรรมาธิราช37) ธนาวิ โชติประดิษฐ คณะโบราณคดี มหาวิทยาลัยศิลปากร38) ธร ปีติดล คณะเศรษฐศาสตร์ มหาวิทยาลัยธรรมศาสตร์39) ธาริตา อินทนาม คณะศิลปศาสตร์ มหาวิทยาลัยธรรมศาสตร์40) ธีรวัฒน์ ขวัญใจ คณะนิติศาสตร์ มหาวิทยาลัยสงขลานครินทร์41) ธีระพล อันมัย มหาวิทยาลัยอุบลราชธานี42) นงเยาว์ เนาวรัตน์ มหาวิทยาลัยเชียงใหม่43) นราสิทธิ์ วงษ์ประเสริฐ มหาวิทยาลัยอุบลราชธานี44) นฤมล ทับจุมพล คณะรัฐศาสตร์ จุฬาลงกรณ์มหาวิทยาลัย45) นฤมล กล้าทุกวัน มหาวิทยาลัยวลัยลักษณ์46) นัทมน คงเจริญ คณะนิติศาสตร์ มหาวิทยาลัยเชียงใหม่47) นาตยา อยู่คง คณะอักษรศาสตร์ มหาวิทยาลัยศิลปากร48) บดินทร์ สายแสง มหาวิทยาลัยมหิดล49) บัณฑิต ไกรวิจิตร มหาวิทยาลัยสงขลานครินทร์ วิทยาเขตปัตตานี50) บัณฑิต จันทร์โรจนกิจ คณะรัฐศาสตร์ จุฬาลงกรณ์มหาวิทยาลัย51) บุญส่ง ชัยสิงห์กานานนท์ คณะอักษรศาสตร์ มหาวิทยาลัยศิลปากร52) บุศรินทร์ เลิศชวลิตสกุล คณะสังคมศาสตร์ มหาวิทยาลัยนเรศวร53) เบญจรัตน์ แซ่ฉั่ว มหาวิทยาลัยมหิดล54) ปฐวี โชติอนันต์ คณะรัฐศาสตร์ มหาวิทยาลัยอุบลราชธานี55) ประกาศ สว่างโชติ นักวิชาการเกษียณ มหาวิทยาลัยสงขลานครินทร์56) ประภาส ปิ่นตบแต่ง คณะรัฐศาสตร์ จุฬาลงกรณ์มหาวิทยาลัย57) ปราโมทย์ ระวิน58) ปวินท์ ระมิงค์วงศ์ มหาวิทยาลัยพะเยา59) พชรวรรณ บุญพร้อมกุล คณะศิลปศาสตร์ มหาวิทยาลัยธรรมศาสตร์60) พรชัย นาคสีทอง มหาวิทยาลัยทักษิณ61) พวงทอง ภวัครพันธุ์ รัฐศาสตร์ จุฬาลงกรณ์มหาวิทยาลัย62) พศุตม์ ลาศุขะ คณะมนุษยศาสตร์ มหาวิทยาลัยเชียงใหม่63) พิชญ์ พงษ์สวัสดิ์ คณะรัฐศาสตร์ จุฬาลงกรณ์มหาวิทยาลัย64) พิพัฒน์ สุยะ ภาควิชาปรัชญา คณะอักษรศาสตร์ มหาวิทยาลัยศิลปากร65) พิสิษฏ์ นาสี คณะศึกษาศาสตร์ มหาวิทยาลัยเชียงใหม่66) พุทธพล มงคลวรวรรณ คณะมนุษยศาสตร์ ม.รามคำแหง67) เพ็ญศรี พานิช มหาวิทยาลัยวลัยลักษณ์68) เพ็ญสุภา สุขคตะ อาจารย์พิเศษ คณะวิจิตรศิลป์ มหาวิทยาลัยเชียงใหม่69) ภาสกร อินทุมาร มหาวิทยาลัยธรรมศาสตร์70) มนฑิตา โรจน์ทินกร คณะศิลปศาสตร์ ธรรมศาสตร์71) มนตรา พงษ์นิล72) ยุกติ มุกดาวิจิตร มหาวิทยาลัยธรรมศาสตร์73) เยาวนิจ กิตติธรกุล มหาวิทยาลัยสงขลานครินทร์74) รัตนา โตสกุล ข้าราชการบำนาญ มหาวิทยาลัยธรรมศาสตร์75) ราม ประสานศักดิ์ คณะศิลปศาสตร์ มหาวิทยาลัยอุบลราชธานี76) รามิล กาญจันดา มหาวิทยาลัยเกษตรศาสตร์ทวิทยาเขตกำแพงแสน77) วรวิทย์ บุญไทย คณะสังคมวิทยาและมานุษยวิทยา มหาวิทยาลัยธรรมศาสตร์78) วัชรพล พุทธรักษา นักวิชาการอิสระ79) วันพิชิต ศรีสุข มหาวิทยาลัยสงขลานครินทร์80) วาสนา ละอองปลิว วิทยาลัยสหวิทยาการ หาวิทยาลัยธรรมศาสตร์81) วิทยา อาภรณ์ มหาวิทยาลัยวลัยลักษณ์82) วินัย ผลเจริญ วิทยาลัยการเมืองการปกครอง มหาวิทยาลัยมหาสารคาม83) วิภาวี พงษ์ปิ่น คณะสังคมวิทยาและมานุษยวิทยา มหาวิทยาลัยธรรมศาสตร์84) วิโรจน์ อาลี คณะรัฐศาสตร์ มหาวิทยาลัยธรรมศาสตร์85) วิศิษย์ ปิ่นทองวิชัยกุล86) เวียงรัฐ เนติโพธิ์ จุฬาลงกรณ์มหาวิทยาลัย87) ศรยุทธ เอี่ยมเอื้อยุทธ มหาวิทยาลัยเชียงใหม่88) ศักรินทร์ ณ น่าน คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา น่าน89) ศิริจิต สุนันต๊ะ สถาบันวิจัยภาษาและวัฒนธรรมเอเชีย มหาวิทยาลัยมหิดล90) ศิวพล ชมภูพันธุ์ สาขาวิชารัฐศาสตร์ มหาวิทยาลัยสุโขทัยธรรมาธิราช91) สงกรานต์ ป้องบุญจันทร์ คณะนิติศาสตร์ มหาวิทยาลัยเชียงใหม่92) สมใจ สังข์แสตมป์93) สมชาย ปรีชาศิลปกุล คณะนิติศาสตร์ มหาวิทยาลัยเชียงใหม่94) สมิทธิรักษ์ จันทรักษ์95) สร้อยมาศ รุ่งมณี วิทยาลัยพัฒนศาสตร์ ป๋วย อึ๊งภากรณ์ มหาวิทยาลัยธรรมศาสตร์96) สามชาย ศรีสันต์ วิทยาลัยพัฒนศาสตร์ ป๋วย อึ๊งภากรณ์ มหาวิทยาลัยธรรมศาสตร์97) สุทธิชัย งามชื่นสุวรรณ มหาวิทยาลัยสงขลานครินทร์98) สุธิดา วิมุตติโกศล คณะศิลปศาสตร์ มหาวิทยาลัยธรรมศาสตร์99) สุรินทร์ อ้นพรม มหาวิทยาลัยเกษตรศาสตร์100) เสนาะ เจริญพร มหาวิทยาลัยอุบลราชธานี101) เสาวณิต จุลวงศ์ มหาวิทยาลัยธรรมศาสตร์102) เสาวนีย์ ตรีรัตน์ อเลกซานเดอร์ มหาวิทยาลัยอุบลราชธานี103) โสรัจจ์ หงศ์ลดารมภ์ คณะอักษรศาสตร์ จุฬาลงกรณ์มหาวิทยาลัย104) อนุชิต สิงห์สุวรรณ มหาวิทยาลัยนครพนม105) อนุสรณ์ อุณโณ คณะสังคมวิทยาและมานุษยวิทยา มหาวิทยาลัยธรรมศาสตร์106) อโนชา สุวิชากรพงศ์ มหาวิทยาลัยฮาร์วาร์ด107) อภิชาต สถิตนิรามัย คณะเศรษฐศาสตร์ มหาวิทยาลัยธรรมศาสตร์108) อรรถจักร์ สัตยานุรักษ์ คณะมนุษยศาสตร์ มหาวิทยาลัยเชียงใหม่109) อรรถพล อนันตวรสกุล จุฬาลงกรณ์มหาวิทยาลัย110) อรอนงค์ ทิพย์พิมล คณะศิลปศาสตร์ มหาวิทยาลัยธรรมศาสตร์111) อรัญญา ศิริผล มหาวิทยาลัยเชียงใหม่112) อลิสา หะสาเมาะ มหาวิทยาลัยสงขลานครินทร์113) อันธิฌา แสงชัย มหาวิทยาลัยสงขลานครินทร์114) อาจินต์ ทองอยู่คง คณะสังคมวิทยาและมานุษยวิทยา มหาวิทยาลัยธรรมศาสตร์115) อาจิณโจนาธาน อาจิณกิจ มหาวิทยาลัยราชภัฏราชนครินทร์116) อาทิตย์ ศรีจันทร์ มหาวิทยาลัยราชภัฏพระนคร117) อุเชนทร์ เชียงเสน มหาวิทยาลัยวลัยลักษณ์118) อุบลรัตน์ ศิริยุวศักดิ์119) เอกรินทร์ ต่วนศิริ มหาวิทยาลัยสงขลานครินทร์120) เอกฤทัย ฉัตรชัยเดช มหาวิทยาลัยราชภัฏอุตรดิตถ์121) เอกสิทธิ์ หนุนภักดี คณะสังคมวิทยาและมานุษยวิทยา มหาวิทยาลัยธรรมศาสตร์เครือข่ายองค์กรภาคประชาสังคมและสิทธิมนุษยช10 เมษายน 2562เรื่อง ขอให้ยุติการดำเนินคดีกับประชาชน เปิดเผยผลการเลือกตั้งทุกหน่วยต่อสาธารณะ และใช้สูตรคำนวณ ส.ส. แบบบัญชีรายชื่อที่เป็นธรรมและถูกต้องตามรัฐธรรมนูญเรียน ประธานคณะกรรมการการเลือกตั้งตามที่มีข้อมูลปรากฏเป็นที่รับทราบโดยทั่วไปทั้งตามรายงานข่าวของสื่อมวลชนและสื่อสังคมออนไลน์ว่า การจัดการเลือกตั้งสมาชิกสภาผู้แทนราษฎร (ส.ส.) ภายใต้ความรับผิดชอบและการกำกับดูแลของคณะกรรมการการเลือกตั้ง (กกต.) ในช่วงเดือนมีนาคม 2562 ที่ผ่านมามีปัญหาข้อผิดพลาดและเหตุการณ์ที่ก่อให้เกิดความเคลือบแคลงสงสัยแก่ประชาชนจำนวนมาก โดยเฉพาะความล่าช้าและผิดพลาดในการจัดกระบวนการใช้สิทธิออกเสียงและการจัดการบัตรลงคะแนน ความล่าช้าและไม่โปร่งใสในการนับคะแนนและการรายงานผลการเลือกตั้งต่อสาธารณะ นอกจากนี้ปัจจุบันยังมีปัญหาที่เป็นข้อถกเถียงอย่างกว้างขวางในเรื่องแนวทางหรือสูตรการคิดคำนวณ ส.ส. แบบบัญชีรายชื่อ (ปาร์ตี้ลิสต์) ของ กกต. ที่อาจขัดแย้งต่อตัวบทกฎหมายตามรัฐธรรมนูญด้วยโดยปัญหาข้อผิดพลาดและข้อสงสัยต่างๆ ดังกล่าวได้นำมาสู่การเปิดรณรงค์ ให้ประชาชนร่วมกันลงชื่อถอดถอน กกต. ผ่านทางเว็บไซต์ที่ปัจจุบันมีผู้ร่วมลงชื่อแล้วกว่า 840000 คน รวมถึงมีการตั้งโต๊ะรวบรวมรายชื่อประชาชนเพื่อใช้สิทธิยื่นเรื่องร้องเรียนต่อคณะกรรมการป้องกันและปราบปรามการทุจริตแห่งชาติ (ปปช.) ให้ตรวจสอบการปฏิบัติหน้าที่ของ กกต. ด้วยนั้นอย่างไรก็ตาม ท่ามกลางบรรยากาศทางการเมืองที่ประชาชนมีความตื่นตัวในการใช้สิทธิเลือกตั้งและมีส่วนร่วมอย่างแข็งขันในการติดตามตรวจสอบการปฏิบัติหน้าที่ของ กกต. และหน่วยงานที่เกี่ยวข้อง เพื่อให้การเลือกตั้งเป็นไปโดยโปร่งใสบริสุทธิ์ยุติธรรมอย่างแท้จริงอันจะเป็นประโยชน์ทั้งต่อ กกต. และสังคมไทยโดยรวม แต่กลับปรากฏข้อเท็จจริงในช่วงต้นเดือนเมษายน 2562 ว่า กกต. ได้แจ้งความดำเนินคดีกับประชาชนจำนวน 7 คนที่ทำการเผยแพร่ส่งต่อข้อมูลการรณรงค์ให้ประชาชนร่วมกันลงชื่อถอดถอน กกต. ผ่านทางเว็บไซต์ในข้อหาร่วมกันหมิ่นประมาทโดยการโฆษณาตามประมวลกฎหมายอาญา และพนักงานสอบสวนสถานีตำรวจนครบาลทุ่งสองห้องได้ออกหมายเรียกให้บุคคลที่ถูกแจ้งความเข้ารับทราบข้อกล่าวหาในวันที่ 11 เมษายน 2562ด้วยความเคารพต่อสิทธิเสรีภาพของประชาชน เครือข่ายองค์กรภาคประชาสังคมและสิทธิมนุษยชน ดังมีรายชื่อแนบท้ายขอเรียนว่า คณะกรรมการการเลือกตั้งเป็นองค์กรอิสระตามรัฐธรรมนูญที่ได้รับการจัดตั้งขึ้นเพื่อทำหน้าที่บริหารจัดการการเลือกตั้งให้มีความสุจริต โปร่งใส เที่ยงธรรม เป็นที่ยอมรับและเชื่อมั่นของสังคม เสริมสร้างวิถีประชาธิปไตยและการมีส่วนร่วมทางการเมืองของประชาชน ตลอดจนส่งเสริมสนับสนุนพรรคการเมืองให้เป็นสถาบันทางการเมืองที่เข้มแข็งและยั่งยืน แต่จากพฤติการณ์และท่าทีต่างๆ ของ กกต. ดังที่กล่าวมาข้างต้นได้สะท้อนให้เห็นว่า กกต. กำลังเดินสวนทางกับพันธกิจขององค์กรและความคาดหวังไว้วางใจของสังคม โดยเฉพาะการวางตัวเป็นคู่ตรงข้ามแจ้งความดำเนินคดีกับประชาชนที่ใช้สิทธิเสรีภาพเพื่อมีส่วนร่วมทางการเมืองตามรัฐธรรมนูญโดยสุจริต โดยทางเครือข่ายฯ มีความเห็นดังนี้การที่ กกต. แจ้งความดำเนินคดีข้อหาร่วมกันหมิ่นประมาทโดยการโฆษณาต่อผู้เผยแพร่และรณรงค์เชิญชวนให้ประชาชนทั่วไปลงชื่อถอดถอน กกต. มีลักษณะเป็นการคุกคามการใช้เสรีภาพในการแสดงออกของบุคคลโดยการใช้กระบวนการทางกฎหมายเพื่อยับยั้งและสร้างความหวาดกลัว ไม่ให้มีการวิพากษ์วิจารณ์ตรวจสอบการทำงานของ กกต. ทั้งที่การร่วมลงชื่อและเผยแพร่รณรงค์ดังกล่าวนั้นเป็นการใช้เสรีภาพในการแสดงความคิดเห็นที่ได้รับการรับรองไว้ตามมาตรา 34 ของรัฐธรรมนูญแห่งราชอาณาจักรไทย พ.ศ. 2560 เพื่อตั้งคำถามต่อข้อสงสัยและตรวจสอบการดำเนินงานของ กกต. ในกิจการสาธารณะที่เกี่ยวพันกับสิทธิทางการเมืองของประชาชนทุกคนและมีผลกระทบต่อสังคมในวงกว้าง และ กกต. ในฐานะผู้รับผิดชอบควบคุมและดำเนินการจัดให้มีการเลือกตั้งย่อมมีหน้าที่ต้องรับฟัง ตรวจสอบ และชี้แจงข้อสงสัยต่อสาธารณะและเปิดเผยข้อมูลเกี่ยวกับการเลือกตั้งให้เกิดความชัดเจนจนสิ้นสงสัยและเป็นที่ยอมรับ มิใช่ตอบโต้ประชาชนด้วยการดำเนินคดีเพื่อปิดกั้นการแสดงความคิดเห็นและมีส่วนร่วมสาธารณะ ซึ่งจะยิ่งซ้ำเติมปัญหาการเสื่อมเสียชื่อเสียงความน่าเชื่อถือไว้วางใจและความโปร่งใสขององค์กร กกต. ให้แย่ไปกว่าเดิม โดยเครือข่ายฯ ขอให้ กกต. ดำเนินการถอนคำร้องทุกข์กับผู้ถูกกล่าวหาทั้ง 7 คนโดยทันที และยุติการแจ้งความต่อประชาชนอื่นที่เผยแพร่รณรงค์และเข้าร่วมลงชื่อถอดถอน กกต.ปัจจุบันประชาชนยังคงมีความเคลือบแคลงสงสัยในความถูกต้องของรายงานผลการนับคะแนนเลือกตั้งอันเนื่องมาจากการนำเสนอผลคะแนนของ กกต. ที่มีความผิดพลาดและเปลี่ยนแปลงไปมาหลายครั้งในลักษณะที่มีผลกระทบต่อจำนวนว่าที่สมาชิกสภาผู้แทนราษฎรของแต่ละพรรคการเมืองโดยมาตรการที่จะช่วยให้เกิดความโปร่งใสที่สังคมเสนอเรียกร้องต่อ กกต. มาโดยตลอด คือ การเปิดเผยผลการนับคะแนนเลือกตั้งแยกเป็นรายหน่วยของทุกหน่วยการเลือกตั้ง โดยต้องเป็นหน้าที่ของ กกต. ในการรวบรวมและเผยแพร่ข้อมูลดังกล่าวต่อสาธารณะให้ประชาชนทุกคนในฐานะผู้มีส่วนได้เสียกับผลการเลือกตั้งสามารถเข้าถึงได้โดยสะดวก มิใช่ผลักภาระให้ประชาชนแต่ละคนต้องเดินทางไปดำเนินการยื่นเรื่องขอคัดถ่ายสำเนาข้อมูลและเสียค่าใช้จ่ายจากแต่ละหน่วยหรือเขตเลือกตั้งเองการคำนวนที่นั่ง ส.ส. ระบบบัญชีรายชื่อ ต้องเป็นไปตามรัฐธรรมนูญ พ.ศ.2560 มาตรา 91 และ พ.ร.ป.ว่าด้วยการเลือกตั้งสมาชิกสภาผู้แทนราษฎร พ.ศ. 2561 อย่างเคร่งครัด ซึ่งหมายถึงการจัดสรรที่นั่งให้กับพรรคการเมืองที่คำนวณตาม พ.ร.ป.ฯ มาตรา 128 (2) (3) แล้วได้ผลลัพธ์ตาม (3) เป็นจํานวนเต็มก่อน และภายใต้กติกาตามมาตรา 128 (5) ต้องไม่มีผลให้พรรคการเมืองใดมีที่นั่ง ส.ส. เกินจํานวนที่จะพึงมีได้ หรือกล่าวอีกอย่างหนึ่ง คือ ตามผลคะแนนเลือกตั้งที่ กกต. เผยแพร่ล่าสุด พรรคการเมืองที่จะได้รับจัดสรรที่นั่ง ส.ส. อย่างน้อย 1 ที่นั่ง ต้องได้รับคะแนนจากประชาชนรวมทุกเขตเลือกตั้ง อย่างน้อย 71065 คะแนนเสียง เป็นอัตราส่วนเดียวกันทุกพรรคการเมืองจึงเรียนมาเพื่อโปรดดำเนินการและปฏิบัติหน้าที่ให้เป็นไปตามกฎหมายและเคารพต่อสิทธิเสรีภาพของประชาชนขอแสดงความนับถือเครือข่ายองค์กรภาคประชาสังคมและสิทธิมนุษยชนรายชื่อ 63 องค์กรเครือข่ายที่ร่วมลงนามมูลนิธินิติธรรมสิ่งแวดล้อมโครงการอินเทอร์เน็ตเพื่อกฎหมายประชาชน iLawศูนย์ทนายความเพื่อสิทธิมนุษยชนศูนย์พิทักษ์และฟื้นฟูสิทธิชุมชนท้องถิ่นมูลนิธิศูนย์ข้อมูลชุมชนสมาคมส่งเสริมสิทธิมนุษยชนและสิ่งแวดล้อมมูลนิธิอาสาสมัครเพื่อสังคมสมาคมนักกฎหมายสิทธิมนุษยชนโครงการขับเคลื่อนนโยบายสาธารณะด้านทรัพยากรแร่กลุ่มจับตาปัญหาที่ดินกลุ่มนิเวศวัฒนธรรมศึกษากลุ่มเผยแพร่กฎหมายสิทธิมนุษยชนเพื่อสังคม (ดาวดิน)กลุ่มรักษ์เขาชะเมา จ.ระยองกลุ่มรักษ์น้ำอูน อ.กุสุมาลย์ จ.สกลนครกลุ่มรักษ์อำเภอวานรนิวาส จ.สกลนครกลุ่มเรียนรู้บางเพลย์กลุ่มศึกษาการพัฒนาระเบียงเศรษฐกิจพิเศษภาคตะวันออก (EEC Watch)กลุ่มศึกษาข้อตกลงเขตการค้าเสรีภาคประชาชน (FTA Watch )กลุ่มอนุรักษ์แก่งละว้า อ.บ้านไผ่ จ.ขอนแก่นกลุ่มอนุรักษ์ป่าโคกหนองม่วง บ้านไผ่กลุ่มอนุรักษ์ลำน้ำพอง จ.ขอนแก่นกลุ่มอนุรักษ์สิ่งแวดล้อมอ่างลำพอกและโบราณสถาน จังหวัดสุรินทร์กลุ่มอนุรักษ์สิ่งแวดล้อมอุดรธานีกลุ่มอนุรักษ์อ่าวบางละมุงขบวนการอีสานใหม่ขบวนเครือข่ายผู้หญิงไทยภาคอีสานคณะกรรมการประสานงานองค์กรพัฒนาเอกชนภาคอีสานเครือข่าย ๓๐๔ กินได้เครือข่ายชนเผ่าพื้นเมืองแห่งประเทศไทยเครือข่ายชาวบ้านลุ่มน้ำชี จ.ร้อยเอ็ด จ.ยโสธรเครือข่ายชาวสวนมะพร้าวจังหวัดประจวบคีรีขันธ์เครือข่ายทรัพยากรธรรมชาติและสิ่งแวดล้อมอีสานเครือข่ายปกป้องผืนป่าตะวันออกเครือข่ายประชาชนผู้เป็นเจ้าของแร่เครือข่ายประชาชนเพื่อการพัฒนาที่ยั่งยืนเครือข่ายประชาชนเพื่อรัฐสวัสดิการเครือข่ายประชาชนลุ่มน้ำภาคอีสานเครือข่ายประชาชนศึกษาและติดตามปัญหาขยะเครือข่ายประชาชนอีสานติดตามนโยบายส่งเสริมอุตสาหกรรมอ้อยพ่วงโรงไฟฟ้าเครือข่ายผู้หญิงในระบบหลักประกันสุขภาพมาตรฐานเดียวเครือข่ายพลเมืองเน็ตเครือข่ายเพื่อนตะวันออกเครือข่ายรักแม่พระธรณีเครือข่ายศูนย์ประสานงานหลักประกันสุขภาพประชาชน เขต 1 เชียงใหม่เครือข่ายอนุรักษ์ลำน้ำเซบาย ต.เชียงเพ็ง อ.ป่าติ้ว จ.ยโสธรมูลนิธิเข้าถึงเอดส์มูลนิธินโยบายสุขภาวะมูลนิธิพะเยาเพื่อการพัฒนามูลนิธิพัฒนาเครือข่ายเอดส์ สำนักงานภาคเหนือมูลนิธิพัฒนาภาคเหนือมูลนิธิศูนย์คุ้มครองสิทธิด้านเอดส์ศูนย์กฎหมายสิทธิมนุษยชนเพื่อสังคมศูนย์พิทักษ์สิทธิการจัดการทรัพยากรชุมชนลุ่มน้ำชีตอนล่างศูนย์ส่งเสริมศักยภาพประชาชน จ.นครราชสีมาสมัชชาคนจนสมัชชาแปดริ้วเมืองยั่งยืนสหพันธ์เกษตรกรภาคเหนือสหภาพนักเรียน นิสิต นักศึกษาแห่งประเทศไทยองค์กรเครือข่ายเด็กและเยาวชนกำแพงเพชรขบวนการประชาชนเพื่อประชาธิปไตยแห่งประเทศไทยสหพันธ์เกษตรกรภาคใต้มูลนิธิผสานวัฒนธรรมสมาคมสิทธิเสรีภาพของประชาชน
เครือข่ายนักวิชาการเพื่อสิทธิพลเมือง 121 รายชื่อ และเครือข่ายองค์กรภาคประชาสังคมและสิทธิมนุษยชน 63 องค์กร เข้ายื่นหนังสือเรียกร้อง กกต. ยุติการดำเนินคดีกับประชาชน
กกต.,เครือข่ายนักวิชาการเพื่อสิทธิพลเมือง,เครือข่ายองค์กรภาคประชาสังคมและสิทธิมนุษยชน,เลือกตั้ง,เลือกตั้ง 62